stanford-oval/wikipedia huggingface dataset:
Overland Park
Aiheesta muualla

Kuvia tai muita tiedostoja aiheesta Overland Park Wikimedia Commonsissa
Overland Parkin kotisivut (englanniksi)
Kansasin osavaltio
| --- | --- |
Piirikunnat:   Allen  Anderson  Atchison  Barber  Barton  Bourbon  Brown  Butler  Chase  Chautauqua  Cherokee  Cheyenne  Clark  Clay  Cloud  Coffey  Comanche  Cowley  Crawford  Decatur  Dickinson  Doniphan  Douglas  Edwards  Elk  Ellis  Ellsworth  Finney  Ford  Franklin  Geary  Gove  Graham  Grant  Gray  Greeley  Greenwood  Hamilton  Harper  Harvey  Haskell  Hodgeman  Jackson  Jefferson  Jewell  Johnson  Kearny  Kingman  Kiowa  Labette  Lane  Leavenworth  Lincoln  Linn  Logan  Lyon  Marion  Marshall  McPherson  Meade  Miami  Mitchell  Montgomery  Morris  Morton  Nemaha  Neosho  Ness  Norton  Osage  Osborne  Ottawa  Pawnee  Phillips  Pottawatomie  Pratt  Rawlins  Reno  Republic  Rice  Riley  Rooks  Rush  Russell  Saline  Scott  Sedgwick  Seward  Shawnee  Sheridan  Sherman  Smith  Stafford  Stanton  Stevens  Sumner  Thomas  Trego  Wabaunsee  Wallace  Washington  Wichita  Wilson  Woodson  Wyandotte 
Kaupungit (suurimmat):   Andover  Derby  Dodge City  Emporia  Garden City  Gardner  Great Bend  Hays  Hutchinson  Junction City  Kansas City  Lawrence  Leavenworth  Leawood  Lenexa  Liberal  Manhattan  Newton  Olathe  Overland Park  Pittsburg  Prairie Village  Salina  Shawnee  Topeka (pääkaupunki)  Wichita
Scottin piirikunta (Kansas)

Scottin piirikunta (lyh. SC) on piirikunta Kansasin osavaltiossa Yhdysvalloissa. Vuoden 2000 väestonlaskennan mukaan piirikunnan väkiluku oli 5 120. Piirikunnan keskus on Scott City, joka on myös piirikunnan ainoa kaupunki.
Hallinto

Vaikka voimassa oleva Kansasin perustuslakimuutos vuodelta 1986 sallii alkoholipitoisten juomien myynnin, on Scottin piirikunnassa voimassa kielto, jonka mukaan yli 3,2 tilavuusprosenttia alkoholia sisältävien juomien myynti on sallittu ainoastaan alkoholiliikkeissä. Mietoja mallasjuomia voi ostaa elintarvikeliikkeistä.
Maantiede

Yhdysvaltain väestönlaskentaviraston mukaan piirikunnan pinta-ala on 1 859 neliökilometriä. Pinta-alasta vain 0,02 prosenttia eli noin 0,37 neliökilometriä on vettä.
Piirikunta rajoittuu koillisessa Goven piirikuntaan, idässä Lanen piirikuntaan, etelässä Finneyn piirikuntaan, lounaassa Kearnyn piirikuntaan, lännessä Wichitan piirikuntaan ja luoteessa Loganin piirikuntaan.
Väkiluvun kehitys ja väestö

| Vuosi | Väestö | ±% |
| --- | --- | --- |
| 1900  | 1 098 | —     |
| 1910  | 3 047 | +177.5% |
| 1920  | 3 121 | +2.4% |
| 1930  | 3 976 | +27.4% |
| 1940  | 3 773 | −5.1% |
| 1950  | 4 921 | +30.4% |
| 1960  | 5 228 | +6.2% |
| 1970  | 5 606 | +7.2% |
| 1980  | 5 782 | +3.1% |
| 1990  | 5 289 | −8.5% |
| 2000  | 5 120 | −3.2% |
Vuoden 2000 väestönlaskennan mukaan piirikunnassa asui 5 120 henkeä, 1 435 perhettä ja siellä oli 2 045 taloutta, asukastiheyden ollessa 3 asukasta neliökilometrillä. Piirikunnassa oli tuolloin 2 291 asuinrakennusta, eli keskimäärin 1,23 asuinrakennusta neliökilometriä kohti.
Talouksista joka kolmannessa oli alle 18-vuotiaita lapsia, ja avioparit muodostivat 61 prosenttia talouksien määrästä. Perheettömiä talouksia oli lähes kolmannes, 29,8 prosenttia kaikista talouksista. Keskimäärin ruokakuntien koko oli 2,46 asukasta taloutta kohti, ja keskimääräinen perheen koko oli 3,01 henkilöä.
Kaupungit ja muut asutuskeskukset > Kaupungit

Scott City, 3 545 asukasta, piirikunnan keskus
Kaupungit ja muut asutuskeskukset > Muut asutuskeskukset

Chevron
Grigston
Hutchins
Manning
Modoc
Shallow Water
Tractor
Townshipit

Scottin piirikunta on jaettu seitsemään townshipiin. Scott City katsotaan näistä erilliseksi, eikä sitä ole luettu mukaan väestönlaskentaan.
| Nimi | FIPS- koodi | Väkiluku | Väestön- tiheys /km² | Maa-ala km²  | Vesiala km²  | Vesiala % | Koordinaatit |
| --- | --- | --- | --- | --- | --- | --- | --- |
| Beaver | 05175 | 302 | 1 | 309 | 0 ) | 0.10% | 38°37′11″N, 100°59′58″W |
| Isbel | 34575 | 110 | 1 | 206 | 0 | 0 % | 38°28′52″N, 101°2′52″W |
| Keystone | 36600 | 106 | 1 | 206 | 0 | 0 % | 38°30′17″N, 100°45′4″W |
| Lake | 37850 | 95 | 0 | 311 | 0 | 0 % | 38°20′23″N, 100°49′39″W |
| Michigan | 46175 | 88 | 0 | 308 | 0 | 0 % | 38°36′23″N, 100°48′23″W |
| Scott | 63575 | 309 | 2 | 202 | 0 | 0 % | 38°29′31″N, 100°55′0″W |
| Valley | 73125 | 255 | 1 | 311 | 0 ( | 0 % | 38°21′6″N, 100°58′13″W |
Väestön ikäjakauma
Michael Cainen filmografia ja teatteriesiintymiset

Tämä on Michael Cainen filmografia ja teatteriesiintymiset.
Elokuvat > Televisioelokuvat

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1957 |  | Blood Money | tappelija |
| 1961 |  | The Compartment | nuori mies |
| 1964 | Hamlet | Hamlet at Elsinore | Horatio |
| 1969 |  | Male of the Species | Cornelius |
| 1990 | Jekyll & Hyde | Jekyll & Hyde | tohtori Henry Jekyll / herra Edward Hyde |
| 1994 |  | World War II: When Lions Roared | Josif Stalin |
| 1995 | Tappavaa menoa Pekingissä | Bullet to Beijing | Harry Palmer |
| 1996 | Pietarin keskiyö | Midnight in Saint Petersburg | Harry Palmer |
| 1997 |  | Mandela and de Klerk | Frederik Willem de Klerk |
Elokuvat > Lyhytelokuvat

| Lyhytelokuvat> Vuosi | Lyhytelokuvat> Suomenkielinen nimi | Lyhytelokuvat> Alkuperäinen nimi | Lyhytelokuvat> Rooli |
| --- | --- | --- | --- |
| 1970 |  | Simon, Simon | oma itsensä |
Elokuvat > Dokumenttielokuvat

| Dokumenttielokuvat> Vuosi | Dokumenttielokuvat> Suomenkielinen nimi | Dokumenttielokuvat> Alkuperäinen nimi | Dokumenttielokuvat> Rooli |
| --- | --- | --- | --- |
| 1967 |  | Tonite Let’s All Make Love in London | oma itsensä (osassa Movie Stars) |
| 1987 |  | Hero: The Official Film of the 1986 FIFA World Cup | kertoja (ääni) |
| 1988 |  | John Huston: The Man, the Movies, the Maverick | oma itsensä |
| 1991 |  | Preminger: Anatomy of a Filmmaker | oma itsensä |
| 2006 |  | Olhar Estrangeiro | oma itsensä |
| 2008 | Valentino, muodin viimeinen keisari | Valentino: The Last Emperor | oma itsensä |
| 2017 |  | My Generation | oma itsensä |
| 2017 |  | And the Winner Isn’t | oma itsensä |
| 2018 | Quincy | Quincy | oma itsensä |
| 2018 |  | The Man Who Got Carter | oma itsensä |
| 2022 | The Sound of 007 | The Sound of 007 | oma itsensä |
| 2023 | Mad About the Boy: The Noël Coward Story | Mad About the Boy: The Noël Coward Story | oma itsensä |
Elokuvat > Muut työt elokuvissa

| Muut työt> Vuosi | Muut työt> Suomenkielinen nimi | Muut työt> Alkuperäinen nimi | Muut työt> Työ | Muut työt> Laji | Muut työt> Huomioita | Muut työt>  | Muut työt>  | Muut työt>  |
| --- | --- | --- | --- | --- | --- | --- | --- | --- |
| 1956 |  | A Hill in Korea | tekninen neuvonantaja | elokuva | myös näyttelijänä |  |  |  |
| 1971 | Tappakaa Carter | Get Carter | tuottaja | elokuva | myös näyttelijänä |  |  |  |
| 1972 |  | Pulp | tuottaja | elokuva | myös näyttelijänä |  |  |  |
| 1987 | Neljäs sopimus | The Fourth Protocol | vastaava tuottaja | elokuva | myös näyttelijänä |  |  |  |
| 1992 | Äkkikuolema | Blue Ice | tuottaja | elokuva | myös näyttelijänä |  |  |  |
| 2001 |  | Forever After | vastaava tuottaja | elokuva |  |  |  |  |
| 2005 |  | Maybe | säveltäjä | lyhytelokuva |  |  |  |  |
| 2013 | The Double | The Double | vastaava tuottaja | elokuva |  |  |  |  |
| 2017 |  | My Generation | tuottaja | dokumenttielokuva | myös esiintyjänä |  |  |  |
Muita projekteja

Caine esiintyi radiokanavien BBC Home Servicen ja BBC Third Programmen kuunnelmissa 1960-luvun alussa.
Caine on kertojana Rabbit Ears: King Midas and the Golden Touch -äänikirjassa (1991).
Caine ääninäyttelee Alfred Pennyworthia videopelissä Batman Begins (2005).
Suurena chillout-musiikin ystävänä Caine on julkaissut kokoelmalevyn Cained (2007), johon hän on itse koonnut chillout-musiikkia.
Caine on lukijana lapsille suunnatussa GivingTales-sovelluksessa (2015), jossa on saatavilla H. C. Andersenin satuja.
Teatteri

| Teatteriesiintymisiä> Vuosi | Teatteriesiintymisiä> Näytelmän suomenkielinen nimi | Teatteriesiintymisiä> Näytelmän alkuperäinen nimi | Teatteriesiintymisiä> Rooli | Teatteriesiintymisiä> Paikka | Teatteriesiintymisiä>  |
| --- | --- | --- | --- | --- | --- |
| 1953 | Humiseva harju | Wuthering Heights | Hindley Earnshaw | Carfax Electric Theatre, Horsham, West Sussex, Englanti |  |
| 1954 |  | The Feminine Touch | Bryan Avery | Arcadia Theatre, Lowestoft, Suffolk, Englanti |  |
| 1954 |  | The 10.5 Never Stops | Philip Ryder | Arcadia Theatre, Lowestoft, Suffolk, Englanti |  |
| 1954 | Miss Mabel | Miss Mabel | Peter | Arcadia Theatre, Lowestoft, Suffolk, Englanti |  |
| 1954 |  | This Was A Woman | Valentine Christie | Arcadia Theatre, Lowestoft, Suffolk, Englanti |  |
| 1954 |  | Merely Murder | Richard Baine | Arcadia Theatre, Lowestoft, Suffolk, Englanti |  |
| 1954 |  | The Maniac | Ronnie | Arcadia Theatre, Lowestoft, Suffolk, Englanti |  |
| 1954 |  | The Dixon Family | John Dixon | Arcadia Theatre, Lowestoft, Suffolk, Englanti |  |
| 1954 |  | John Marlow’s Profession | Eddie Regan | Arcadia Theatre, Lowestoft, Suffolk, Englanti |  |
| 1955 | Theatre Workshopin tuotannot Lontoossa, Englannissa | Theatre Workshopin tuotannot Lontoossa, Englannissa | Theatre Workshopin tuotannot Lontoossa, Englannissa | Theatre Workshopin tuotannot Lontoossa, Englannissa |  |
| 1959 |  | The Long and the Short and the Tall | sotamies C. ”Bammo” Bamforth | Royal Court Theatre ja West End, Lontoo, Englanti kiertue Britanniassa ja Irlannissa |  |
| 1960 | Ruokahissi | The Dumb Waiter |  | Royal Court Theatre, Lontoo, Englanti |  |
| 1960 | Huone | The Room | herra Sands | Royal Court Theatre, Lontoo, Englanti |  |
| 1963 | Erakko löydetty | Next Time I’ll Sing to You | Meff | West Endin Arts Theatre ja Criterion Theatre, Lontoo, Englanti |  |
Jaakko Frösén

Jaakko Lars Henrik Frösén (s. 9. tammikuuta 1944 Helsinki) on kreikkalaisen filologian professori emeritus Helsingin yliopistossa ja arvostettu suomalainen antiikintutkija. Frösén tunnetaan ennen muuta papyrologisista tutkimuksistaan, sillä hän tutkimusryhmineen on saanut hyviä tuloksia Petran kaupungista löydettyjen, pahoin vahingoittuneiden hiiltyneiden papyrusten tulkitsemisesta.
Frösén väitteli tohtoriksi 1974. Hän oli 1988–1992 Suomen Ateenan-instituutin johtaja ja 1993–1999 akatemiaprofessori. Vuonna 1999 hänet nimitettiin kreikkalaisen filologian professoriksi.
Papyrustutkimuksen ohella Frösénin tutkimusryhmä suorittaa muun muassa arkeologisia kaivauksia Aaronin vuorella Petran lähellä sekä tutkii Aleksandrian ortodoksisen patriarkaatin kirjaston käsikirjoituksia. Tutkimusryhmä nimettiin Suomen Akatemian huippuyksiköksi vuosiksi 2000–2005 (nimellä Antiikin ja keskiajan kreikankieliset asiakirjat, arkistot ja kirjastot) sekä uudestaan vuosiksi 2006–2011 (nimellä Antiikin Kreikan kirjoitetut lähteet).
Hän on ollut Academia Europæa -tiedeakatemian jäsen vuodesta 1989.
Frösén oli vuonna 2001 Tieteentekijöiden liiton vuoden tieteentekijä.
Aiheesta muualla

Jaakko Frösén 375 humanistia -sivusto 18.9.2015, Helsingin yliopiston humanistinen tiedekunta.
Vuoden tieteentekijä 2001 - Jaakko Frösén. Riskinotto elämäntapana., Acatiimi 8/2001.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Suomi (KANTO)  Yhdysvallat  Tšekki  Alankomaat  Puola  Portugali  Vatikaani 
Tieteilijät:  ORCID 
Henkilöt:  Uppslagsverket Finland 
Muut:  IdRef
Sarah Lancashire

Sarah Lancashire vuonna 2013.
Sarah Lancashire (s. 10. lokakuuta 1964) on brittiläinen näyttelijä. Hän syntyi Oldhamissa, Lancashiressä, ja valmistui Guildhall School of Music and Dramasta vuonna 1986.
Lancashire tuli 1990-luvulla tunnetuksi televisiosarjoista Coronation Street ja Sydän paikallaan. Hän debytoi ohjaajana vuonna 2005 The Afternoon Playssä, josta hän sai parhaan uuden ohjaajan Bafta-ehdokkuuden.
Vuodesta 2014 lähtien Lancashire on näytellyt pääroolia rikosdraamasarjassa Happy Valley, varjojen laakso. Helsingin Sanomien Tero Kartastenpää piti Sarah Lancashiren tulkitsemaa ylikonstaapeli Catherine Cawoodia yhtenä kaikkien aikojen parhaista tv-hahmoista, ja saman lehden Leena Virtasen mielestä Lancashire tavoittaa myös keittokirjailija Julia Childistä kertovassa Julia-sarjassa (2022–2023) ”kuusikymppisen naisen monet ulottuvuudet ja positiivisen energian”.
Lancashire on naimisissa televisiotuottaja Peter Salmonin kanssa.
Aiheesta muualla

Sarah Lancashire Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Yhdysvallat  Alankomaat 
Taiteenala:  MusicBrainz 
Muut:  IdRef
Abu Talib

Ali ibn Abu Talibin perjantaimoskeija Buzovnassa Azerbaidžanissa.
Abu Talib ibn 'Abd al-Muttalib (arab. أبو طالب بن عبد المطلب‎‎) (549–619) oli islamilaisen historiankirjoituksen mukaan arabijohtaja, Banū Hāshim -klaanin johtaja. Hän oli naimisissa Fatima bint Asadin kanssa ja oli islamin profeetan Muhammadin setä. Abu Talib kasvatti ja tuki Muhammadia siitä lähtien, kun hänen vanhempansa ja isoisänsä olivat kuolleet.
Abu Talib mainitaan historiallisissa lähteissä ensimmäisen kerran vasta 800-luvulla, jolloin hänestä kerrotaan yksityiskohtaisesti Ibn Hishamin tekemässä profeetta Muhammedin elämäkerrassa. Tämä on herättänyt kysymyksiä Abu Talibin historiallisuudesta, ja jotkut orientalistit pitävätkin häntä keksittynä hahmona.
Elämä islamilaisen tarinaperinteen mukaan > Islamia edeltävä aika

Abu Talib oli Abdul Muttalibin ja Fatimah bint Amrin poika. Historioitsijoiden mukaan hänen oikea nimensä oli Imraan. Hän oli profeetta Muhammadin isän, ʿAbdullah ibn ʿAbdul-Muṭṭalibin, nuorempi veli. Muhammadin isä sairastui vakavasti ja kuoli ennen Muhammadin syntymää. Abu Talib kuului jaloon Banū Hāshim -klaaniin. Hänellä oli korkea asema ja mekkalaiset kunnioittivat häntä paljon. Abu Talib omisti hyvin menestyvän yrityksen.
Muhammadin äidin, Aminah bint Wahabin, kuoleman jälkeen Abdul Muttalib (Abu Talibin isä, Muhammadin isoisä) otti Muhammadin hoiviinsa. Kun Muhammad oli 8-vuotias, Abdul Muttalib kuoli ja Abu Talib alkoi pitää huolta veljenpojastaan. Kun Muhammad kasvoi, hän alkoi työskennellä sedälleen ja otti vastuun Abu Talibin pojasta, Ali ibn Abu Talibista.
Abu Talib kärsi taloudellisen kriisin koetellessa Mekkaa, joten Muhammad pyysi setiään Hamzaa ja Al-Abbasia auttamaan setäänsä Abu Talibia adoptoimalla hänen lapsiaan, joko Ja'farin, Talibin, Aqeelin tai Alin. He keskustelivat asiasta Abu Talibin kanssa, joka sanoi: "Jättäkää Aqeel minulle ja ottakaa mitä haluatte!" Abu Talib rakasti Aqeelia. Al-Abbas valitsi Talibin, Hamza Ja'farin ja Muhammad Alin. Muhammad sanoi: "Olen valinnut sen, jonka Allah on valinnut."
Elämä islamilaisen tarinaperinteen mukaan > Abu Talib ja islamin leviäminen

Kolme vuotta sen jälkeen, kun Muhammad väitti saaneensa ensimmäisen ilmestyksen, Allah käski häntä julkistamaan sen ilmoittamalla jakeen "Varoita lähintä sukuasi". Muhammad väitti saaneensa tämän määräyksen ja kutsui ihmisiä päättäväisesti islamiin. Hän pyysi serkkuaan Alia kutsumaan hashemiitteja, Abdul Muttalibin lapsia, Nawfalin lapsia ja Abd Manafin lapsia sekä tarjoamaan lammasta, noin kilon vehnää ja kolme litraa jogurttia. Kutsuvieraina oli 40 miestä, joiden joukossa olivat muun muassa Al-Abbas ja Abu Lahab. Muhammad tarjosi ruokaa ja sanoi heille: "Syökää Allahin nimeen." Heillä oli ruokaa ja jogurttia kunnes he olivat täynnä vaikka ruokaa ei ollut paljon. Muhammad halusi puhua ja kaikki olivat hiljaa, paitsi Ali, joka sanoi: "Minä, oi Allahin lähettiläs, olen visiirisi." Mutta Abu Lahab keskeytti nopeasti sanomalla: "Emme ole nähneet samanlaisia taikoja kuin tänään. Anna meidän mennä!" Kaikki lähtivät ja osa pilkkasi Muhammadia, joka ei saanut mahdollisuutta puhua. Seuraavana päivänä Muhammad kutsui heidät uudelleen aterialle. He söivät ja joivat ja Muhammad piti heille puheen sanoen: "Oi Abdul Muttalibin lapset, kautta Allahin, en tiedä, että nuori mies arabeista olisi tuonut kansalleen jotain parempaa kuin mitä minä olen tuonut teille (eli islamin). Olen tuonut teille tämän ja tuonpuoleisen elämän hyvän. Kaikkivaltias Allah on käskenyt minua kutsumaan teitä islamiin. Ketkä teistä tukevat minua tässä asiassa olemalla veljeni, vartijani ja seuraajani?"
Kaikki olivat hiljaa, paitsi Ali, joka sanoi: "Minä, oi Allahin profeetta, olen visiirisi." Vain Muhammadin setä Abu Talib ja Abu Talibin poika Ali kuuntelivat.
Elämä islamilaisen tarinaperinteen mukaan > Muhammadin suojeleminen

Kun Muhammad alkoi kertoa islamin viestistä, muiden quraishilaisten heimojen jäsenet tunsivat Muhammadin uhkaavan heitä yhä enemmän. Yrittäessään hiljentää Muhammadin, he kääntyivät Abu Talibin puoleen. Paineista huolimatta Abu Talib tuki ja puolusti Muhammadia. Hän uhrasi paljon suojellakseen veljenpoikaansa Muhammadia ja täten myös islamia.
Elämä islamilaisen tarinaperinteen mukaan > Kuolema

Abu Talib oli kuolinvuoteellaan, kun Mekan Quraishin johtajat tulivat vierailemaan hänen ja Muhammadin luona pyytääkseen heitä lopettamaan islamilaisen viestin saarnaamisen tai tehdäkseen uskonnollisen sopimuksen. Abu Talib kuoli vuonna 619 tai 623, samoihin aikoihin kuin Muhammadin vaimo Khadija. Tämä vuosi oli Muhammadin elämän surullisin vuosi, Aam al-huzn (arab. عام الحزن‎). Sedän ja vaimon kuoltua, Muhammad oli menettänyt rakkaimpansa.
Muhammedin varhaisimman elämäkerturin Ibn Hishamin mukaan Abu Talib ja Khadija olisivat kuolleet samana vuonna eli kolme vuotta ennen hidžraa vuonna 619. Ibn Hisham kertoo, että Abu Talib oli pyytänyt Muhammedin ja Quraishin johtajat luokseen neuvottelemaan sovusta. Muhammedin ehtona oli, että johtajat kääntyvät islamiin, mutta nämä eivät suostuneet ja lähtivät pois. Abu Talib sanoi silloin Muhammedille, että hänen mielestään tämä ei ollut vaatinut liikoja. Tämä sai Muhammedin toivomaan, että Abu Talib olisi itse valmis kääntymään. Muhammed sanoi: "Setä, sano sinä sitten tuo lause, niin minä voin puhua puolestasi ylösnousemuksen päivänä."  Abu Talib totesi, että hän sanoisi niin korkeintaan ilahduttaakseen Muhammedia. Kun kuolema lähestyi, al-Abbas näki hänen liikuttavan huuliaan. Hän kumartui kuuntelemaan ja sanoi Muhammedille: "Veljenpoikani, kautta Jumalan, veljeni sanoi tuon lauseen, jonka käskit hänen sanoa!" Jumalan lähettiläs vastasi: "Minä en sitä kuullut".
Kuoleman jälkeen

Erimielisyydet Abu Talibin kohtalosta kuoleman jälkeen ovat jatkuneet islamin syntyajoista lähtien. Eräiden uskonoppineiden mielestä hän joutui Helvettiin, koska ei kääntynyt islamiin. Toiset ovat korostaneet hänen elinikäistä uskoaan Jumalaan ja uskoaan Muhammediin Jumalan profeettana. Helvetin kannalla ovat Bukhārīn ja Muslimin hadith-kokoelmat. Ne sisältävät haditheja, joiden mukaan Muhammed saa neuvoteltua Abu Talibille lievimmän mahdollisen rangaistuksen. Tuli ulottuu ainoastaan hänen nilkkoihinsa, mutta saa aivot kiehumaan.
Paratiisin kannattajat ovat vedonneet Muhammedin elämäkertaan (kuvaus edellä) sekä shiialaiseen hadith-kirjallisuuteen. Shiialaiset ovat aina luottaneet Abu Talibin pelastumiseen. Myös jotkut sunni-auktoriteetit 1400-luvulta alkaen ovat päätyneet pelastuksen kannalle.
Perhe

Abu Talibilla oli neljä poikaa
Talib ibn Abi Talib
Ja'far ibn Abi Talib
Aqeel ibn Abi Talib
Ali ibn Abi Talib
ja kaksi tytärtä
Fakhitah bint Abi Talib
Jumanah bint Abi Talib
Kertut (suku)

| Kertut (suku) |
| --- | --- |
 Lehtokerttu (Sylvia borin)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Kertut  Sylvia  Scopoli, 1769
Katso myös
   Kertut (suku) Wikispeciesissä   Kertut (suku) Commonsissa 
Infobox OKNimi-testi OK: 
Kertut (Sylvia) on kerttujen heimoon kuuluva varpuslintusuku. Kerttuihin kuuluu BirdLifen mukaan neljä lajia.
Kerttuihin (Sylvia) kuuluvat lajit

Lehtokerttu (Sylvia borin)
Mustapääkerttu (Sylvia atricapilla)
Principenkerttu (Sylvia dohrni)
Ylänkökerttu (Sylvia abyssinica)
Aiheesta muualla

ITIS: Sylvia (englanniksi)
| --- | --- |
Taksonitunnisteet:  Wikidata: Q1293045  Wikispecies: Sylvia  ADW: Sylvia  Avibase: CF36E702B41F5807  BioLib: 8908  BOLD: 68522  CoL: 7QQP  EoL: 45510956  EPPO: 1SYVIG  EURING: 12779  Fauna Europaea (new): b01d3101-1818-43d4-88aa-21c61d6ca5c3  GBIF: 2492941  iNaturalist: 15279  IRMNG: 1281927  ITIS: 558266  NBN: NHMSYS0000530632  NCBI: 43162  Open Tree of Life: 463177  Paleobiology Database: 368101  WoRMS: 558592  Laji.fi: MX.33933
103P/Hartley

| 103P/Hartley |
| --- | --- |
 EPOXI-luotaimen kuva komeetasta Hartley 2
Löytäminen
Löytäjä:  Malcolm Hartley
Löytöpäivä:  15. maaliskuuta 1986
Kiertorata
Apheli:  5,87 AU
Periheli:  1,05 AU
Isoakselin puolikas:  3,46 AU
Eksentrisyys:  0,694
Kiertoaika:  6,46 a
Inklinaatio:  13,6°
Edellinen periheli:  28. lokakuuta 2010
Seuraava periheli:  20. huhtikuuta 2017
Komeetta Perseuksen kaksoistähtijoukon lähellä 9. lokakuuta 2010
Komeetan rata lokakuussa 2010
103P/Hartley eli Hartley 2 on lyhytjaksoinen komeetta, jonka löysi australialainen Malcom Hartley 15. maaliskuuta 1986. Komeetan kiertoaika Auringon ympäri on 6,47 vuotta, ja komeetan ytimen läpimitan arvioidaan olevan 1,0–1,6 kilometriä. Komeetta menettää ainetta huomattavan nopeasti, minkä vuoksi se on luultavasti paitsi nuori, myös lyhytikäinen. Komeetan kokonaiseliniän arvellaan olevan vain noin 700 vuotta.
Hartley 2 ohitti maapallon vain 0,12 AU:n etäisyydeltä 21. lokakuuta 2010. Komeetan odotettiin tällöin saavuttavan noin viiden magnitudin kirkkauden eli näkyvän juuri ja juuri paljain silmin. NASAn EPOXI-luotain (entinen Deep Impact) tutki komeetta Hartley 2:ta ohilennolla 4. marraskuuta 2010. Ohilennon aikana luotain suoritti laajan kemiallisen analyysin komeetasta irtoavasta aineesta, kuvasi ja kartoitti komeetan ytimen sekä tutki sen lämpötilaa. Ohilennolla saatujen havaintojen mukaan komeetan ytimestä irtoaa hiilidioksidijään sublimoitumisen seurauksena suuret määrät löyhiä, vesijäästä muodostuvia "lumipalloja". Vastaavaa ilmiötä ei ole havaittu millään muulla lähietäisyydeltä kuvatulla komeetalla.
Aiheesta muualla

avaruus.fi keskustelua aiheesta
Ursan komeettajaoston 103P/Hartley 2 -sivu
IAU Minor Planet Center: Periodic Comet Numbers (englanniksi)
| 0 | 1 | 2 |
| --- | --- | --- |
| Edeltäjä: 102P/Shoemaker | Luettelo komeetoista | Seuraaja: 104P/Kowal |
Kiltti tyttö (romaani)

| Kiltti tyttö> Gone Girl |
| --- | --- |
 Kirjan suomalainen kansi.
Alkuperäisteos
Kirjailija:  Gillian Flynn
Kieli:  englanti
Genre:  jännitysromaani
Kustantaja:  Crown Publishing Group
Julkaistu:  2012
Sivumäärä:  432
ISBN:  9789510396834
Suomennos
Suomentaja:  Terhi Kuusisto
Kansitaiteilija:  Martti Ruokonen
Kustantaja:  WSOY
Julkaistu:  2013
Ulkoasu:  sidottu
Sivumäärä:  447
ISBN:  9510396834
Löydä lisää kirjojaKirjallisuuden teemasivulta
Kiltti tyttö (engl. Gone Girl) on yhdysvaltalaisen Gillian Flynnin kirjoittama jännitysromaani vuodelta 2012. Se kertoo Nick Dunnesta, jonka vaimo Amy katoaa heidän viidentenä hääpäivänään. Nickin jäätyä kiinni valheista hän päätyy pian pääepäillyksi vaimonsa murhasta. Romaanin on suomentanut Terhi Kuusisto, ja Suomessa se julkaistiin vuonna 2013.
Romaaniin perustuva David Fincherin ohjaama ja Flynnin käsikirjoittama elokuva Gone Girl sai ensi-iltansa vuonna 2014. Elokuvan pääosissa ovat Ben Affleck ja Rosamund Pike. Etenkin Amyn hahmoa sekä kirjassa että elokuvassa on kiitelty runsaasti ja Pike sai roolistaan Oscar-ehdokkuuden.
Aiheesta muualla

Juri Nummelin Menestysdekkari on ironinen täsmätuote, Helsingin Sanomat, 20.6.2013
Jonna Tapanainen, Kiltti tyttö on hyytävän hieno kesäjännäri, Me Naiset, 2.6.2013